সায়দিয়া: আর নাসিম ম্যাডাম নওয়াব ফয়জুন্নেসা হলের প্রভোস্ট। সমাজতান্ত্রিক ছাত্র ফ্রন্ট ও ছাত্র ইউনিয়নও ক্যাম্পাসে ধর্ষণ নিয়ে কথা-বার্তা বলছে. পোস্টারিং করছে। ক্যাম্পাসে ধর্ষণের গুজব আরও জোরালো হয়েছে। এই গুজব নিয়ে কথা বলছি, যে যা শুনেছি লিখে রাখছি — এসব আলাপের এক পর্যায়ে আমরা ঠিক করলাম, বুঝতে পারলাম আমাদের আরও সংগঠিতভাবে কাজ করতে হবে, সেটা কি আমরা তখনও জানি না। যেহেতু আমারদের আগের আনুষ্ঠানিক কার্যক্রমটা ছিল আন্তর্জাতিক নারী দিবস উদযাপন, আমরা আমাদের সংগঠনের নাম দিলাম ৮ই মার্চ পর্ষদ।